30 साल बाद लिया पिता की हार का बदला!  
मन्नन ने इसके बाद हमवतन भारतीय कमल चावला को भी 4-3 से मात देकर प्री-क्वार्टर फाइनल में प्रवेश किया।
दिल्ली के मनन चंद्रा ने स्नूकर के दिग्गज खिलाड़ी जिम्मी व्हाइट को सीसीआई आमंत्रण टूर्नामेंट में 4-3 से हराकर 30 साल पहले इंग्लैंड के इस खिलाड़ी के हाथों अपने पिता तरुण चंद्रा की हार का बदला चुकता किया।  मन्नन ने इसके बाद हमवतन भारतीय कमल चावला को भी 4-3 से मात देकर प्री-क्वार्टर फाइनल में प्रवेश किया।  चंद्रा ने व्हाइट पर जीत के बाद कहा, मेरे पिता को 1980 में कोलकाता में व्हाइट के हाथों हार झेलनी पड़ी थी और मैंने उसका बदला चुकता कर दिया। तब मेरे पिता भारत के चोटी के चार खिलाड़ियों में शामिल थे। इस टूर्नामेंट की तरह व्हाइट उस प्रतियोगिता में भी आमंत्रित खिलाड़ी थे और उन्होंने अरविंद सावुर को हराकर राष्ट्रीय खिताब जीता था।